༈རྒོད་པོ་དར་རྒྱས་གཏམ་ལ།།གཏམ་ལན་ཚིག་གཅིག་མེད་པས།།ཧམ་སེམས་ལག་པ་དམར་པོ།།མ་བསྐྱངས་ཐབས་མེད་སྙམ་ཏེ།།སྒོ་ཆུང་ཐེམ་པ་དམའ་པོར།རྡོག་རྡོའི་མེ་སྒྱོགས་ཆར་པ།ཁ་མེད་སྣ་མེད་འཕངས་པས།།སྒོ་ཆུང་རྡོ་ལས་བྱས་ཀྱང༌།།བརྟན་པའི་ནུས་པ་གར་ཡོད།།སྒོ་ལ་རྡུང་བའི་ལྡིང་སྒྲ།།ཆེན་པོ་ཡིན་སྙམ་མ་སེམས།།བུ་མོ་སྐྲག་པའི་སྙིང་སྒྲ།འབྲུག་གི་སྒྲ་ལས་ཆེ་བ།།སྒོ་མོ་ཆག་པའི་ཆག་ཧྲུལ།།མྱུར་པོ་ཡིན་སྙམ་མ་སེམས།།དངངས་སྐྲག་ས་ལས་ཐོན་པའི།།རྔུལ་ནག་ཆུ་མོ་མྱུར་བ།།ཀྱེ་ཧུད༑དཀོན་མཆོག་གསུམ་པོ།།བུ་མོ་སྐྱོབས་རོགས་གནང་དང༌།།དེ་ལྟར་སྒོ་མོ་ཆུང་ཆུང༌།།དབང་ཤེད་རྡོག་ཐོས་བཅག་སྟེ།།བུ་ཁྲིད་བྱི༌འུ་ཆུང་ཆུང༌།ཁྲ་རྒན་དར་རྒྱས་དཔུང་གིས།།རང་དབང་མེད་པར་བཟུངས་སོ།།ཞུ་བ་གསོད་སར་སླེབས་སླེབས།།མཐེ་བོང་སྤྲང་པོས་ཀེར་ཀེར།།ངུ་སྒྲ་ཕག་པ་གསོད་གསོད།།བསྒྲགས་རུང་ཡ་ང་མེད་པར།།